Πράσινες και Μπλε υποδομές και οι μέθοδοι εκτίμησης τους στο πλαίσιο της κλιματικής αλλαγής: Η περίπτωση του παραλιακού μετώπου εκατέρωθεν της Περιφερειακής Τάφρου της Θεσσαλονίκης
Creators: name: Ζωγράφος Γεώργιος Δημητρίου Οικονόμου, Κωνσταντίνος
Publisher: name: Aristotle University of Thessaloniki
Year: 2024
Subjects: Κλιματική αλλαγή
Πράσινες και Μπλε Υποδομές
Χωρικός Σχεδιασμός
Climate Change
Green and Blue Infrastructure
Spatial Planning

description: Στο πλαίσιο της έντονης αστικοποίησης και της ανάδυσης νέων προβλημάτων, συνδεόμενων με την κλιματική αλλαγή και πρωτοφανών σε ένταση, κρίνεται σημαντική η ανάγκη κατανόησης των επιλογών ανάπτυξης, του ρόλου των πόλεων και των διαφορετικών προσεγγίσεων που υιοθετούνται στον σχεδιασμό του χώρου. Οι σύγχρονες αστικές συνθήκες διακρίνονται από πλήθος περιβαλλοντικών αλλοιώσεων και καταπατήσεων προς τα φυσικά στοιχεία, επιδεινώνοντας τις συνθήκες του περιβάλλοντος και του μικροκλίματος των περιοχών. Ως λύση οι πόλεις αξιοποιούν τις πράσινες και μπλε υποδομές για την ενίσχυση της ανθεκτικότητάς τους, καθώς αυτές οι υποδομές αποτελούν μια σύγχρονη προσέγγιση στη διαχείριση των φυσικών πόρων και του αστικού τοπίου, προσφέροντας ένα νέο πλαίσιο κατανόησης, διαχείρισης και σχεδιασμού πολεοδομικού και χωροταξικού επιπέδου. Μέσα από μία αναλυτική βιβλιογραφική ανασκόπηση επιδιώκεται αρχικά η εξέταση της πολύπλοκης φύσης της ανάπτυξης των πράσινων και μπλε υποδομών, η αποσαφήνιση των εννοιών που την πλαισιώνουν και της σημασίας της ως προσέγγιση στον σχεδιασμό του αστικού τοπίου. Κύριος σκοπός της παρούσας διπλωματικής εργασίας είναι η διερεύνηση του ρόλου και των αρχών εφαρμογής των πράσινων και μπλε υποδομών, παράλληλα με τα οφέλη που παρουσιάζουν σε οικολογικό, κοινωνικό και οικονομικό επίπεδο, καθώς και η επισήμανση των προκλήσεων και των προβλημάτων που συνέβαλαν στην διαμόρφωσή τους. Παρά το πλήθος των διαφόρων μελετών σχετικά με τις πράσινες και μπλε υποδομές εξακολουθούν να υφίστανται ελλείψεις και επιστημονικά κενά στη γνώση και τα δεδομένα (ποιοτικά και ποσοτικά) που διαθέτουν οι πόλεις όσον αφορά τις υπάρχουσες υποδομές και την πρόσβαση σε αυτές. Ερωτήματα όπως, ποιες είναι οι πιθανές θετικές και αρνητικές επιπτώσεις της πράσινης και μπλε υποδομής και των υπηρεσιών στο οικοσύστημα των αστικών περιοχών, πως δύναται να υποστηριχθούν οι πόλεις για την πλήρη αξιοποίηση τους και ποια είναι η γεωγραφική κατανομή τους, επιχειρούνται να απαντηθούν μέσα από μια μεθοδολογία που βασίζεται στις αρχές της συνδεσιμότητας, της πολύ - λειτουργικότητας, του χωρικού σχεδιασμού και της αειφόρου διαχείρισης. Τέλος, μελετάται η δυνατότητα χρήσης των πράσινων και μπλε υποδομών ως μέσου για την υποστήριξη στόχων πολιτικής που σχετίζονται με την κλιματική αλλαγή, την προστασία της βιοποικιλότητας και την βελτίωση της ζωτικότητας των κέντρων των πόλεων, συμβάλλοντας στον μετριασμό των μακροπρόθεσμων περιβαλλοντικών προκλήσεων.
description: In the context of intense urbanization and the emergence of new problems, linked to climate change and unprecedented in intensity, the need to understand development options, the role of cities and the different approaches adopted in spatial planning is deemed important. Modern urban conditions are distinguished by a multitude of environmental alterations and encroachments on natural elements, worsening the conditions of the environment and the microclimate of the areas. As a solution, cities are leveraging green and blue infrastructures to enhance their resilience, as these infrastructures are a modern approach to managing natural resources and the urban landscape, offering a new framework for understanding, managing and planning at the urban and spatial level. Through an analytical bibliographic review, it is initially sought to examine the complex nature of the development of green and blue infrastructures, to clarify the concepts surrounding it and its importance, as an approach to urban landscape planning. The main purpose of this thesis is to investigate the role and implementation principles of green and blue infrastructures, along with the benefits they present at an ecological, social and economic level, as well as to highlight the challenges and problems that contributed to their formation. Despite the multitude of different studies on green and blue infrastructure, there are still deficiencies and scientific gaps in the knowledge and data (qualitative and quantitative) that cities have about existing infrastructure and access to it. Questions such as what are the possible positive and negative effects of green and blue infrastructure and services on the ecosystem of urban areas, how can cities be supported for their full utilization and what is their geographical distribution, are attempted to be answered through a methodology based on the principles of connectivity, multi-functionality, spatial planning and sustainable management. Finally, the possibility of using green and blue infrastructure as a means to support policy objectives related to climate change, protecting biodiversity and improving the vitality of city centers, contributing to mitigating long-term environmental challenges, is studied.